ՏԵՂԵԿԱՆՔ-ՀԻՄՆԱՎՈՐՈՒՄ

<<ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ՏԵՂԱԿԱՆ ՏՈՒՐՔԵՐԻ 2018 ԹՎԱԿԱՆԻ ԴՐՈՒՅՔԱՉԱՓԵՐԸ ՍԱՀՄԱՆԵԼՈՒ ՄԱՍԻՆ>> ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

<<Տեղական ինքնակառավարման մասին>> ՀՀ օրենքի 43-րդ հոդվածի 3-րդ կետի համապատասխան՝ համայնքի բյուջեի ձևավորման աղբյուր են հանդիսանում տեղական տուրքերն ու վճարները: Նույն օրենքի 12-րդ հոդվածի 7-րդ կետի և ՀՀ <<Տեղական տուրքերի և վճարների մասին>> օրենքի 9-րդ հոդվածի համապատասխան՝ տեղական տուրքերի դրույքաչափերը համայնքի ղեկավարի ներկայացմամբ սանմանում է համայնքի ավագանին՝ համայնքի տարեկան բյուջեն հաստատելուց առաջ / տուրքերի մասով/: Հիմք ընդունելով օրենքի <<Տեղական տուրքերի և վճարների մասին>> ՀՀ օրենքի 11-րդ հոդվածի 2-րդ մասը, այն է, համայնքներում տեղական տուրքերի և վճարների դրույքաչափերը սահմանելիս ավագանին կարող է առաջնորդվել գոտիավորման սկզբունքով՝ առաջարկվում է Մեղրի համայնքում սահմանել հետևյալ գոտիները՝

**1-ին գոտի – Մեղրի, Ագարակ քաղաքներ, Մ-2 միջպետական ավտոմոբիլային ճանապարհի հարակից տարածք ( 1 գործակից)**

**2-րդ գոտի – Լեհվազ և Կարճևան գյուղեր** **( 0.75 գործակից)**

**3-րդ գոտի – Շվանիձոր, Ալվանք, Վարդանիձոր, Թխկուտ, Այգեձոր գյուղեր** **( 0.5 գործակից)**

**4-րդ գոտի - Լիճք, Տաշտուն, Կուրիս, Գուդեմնիս, Վահրավար, և Նռնաձոր գյուղեր** **( 0.3 գործակից)**

Վերոնշյալ գոտիավորմամբ պայմանավորված՝ առաջարկվում է արտոնություններ սահմանել շինարարության, ոգելից և ալկոհոլային խմիչքների, ծխախոտի արտադրանքի, հանրային սննդի կազմակերպման և իրացման, քաղաքացիական հոգեհանգստի (հրաժեշտի) ծիսակատարության ծառայություններ իրականացնելու և (կամ) մատուցելու, մասնավոր գերեզմանատան շահագործման թույլտվությունների համար:

Հաշվի առնելով հետևյալը՝ Մեղրի համայնքի ավագանու քննարկմանն է ներկայացվում <<Մեղրի համայնքում տեղական տուրքերի 2018 թվականի դրույքաչափերը սահմանելու մասին>> որոշման նախագիծը:

ՀԱՄԱՅՆՔԻ ՂԵԿԱՎԱՐ՝ Մ. ԶԱՔԱՐՅԱՆ